תקנות חינוך חינם לילדים חולים (תוכנית חינוך לתלמידים מאושפזים ולתלמידים חולים)

{{ח:התחלה}}
{{ח:כותרת|תקנות חינוך חינם לילדים חולים (תוכנית חינוך לתלמידים מאושפזים ולתלמידים חולים), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 1580|תקנות חינוך חינם לילדים חולים (תוכנית חינוך לתלמידים מאושפזים ולתלמידים חולים)|https://olaw.org.il/takanot/takanot-11837.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חינוך חינם לילדים חולים#סעיף 2|סעיף 2}} {{ח:חיצוני|חוק חינוך חינם לילדים חולים|לחוק חינוך חינם לילדים חולים, התשס״א–2001}} (להלן – החוק), בהתייעצות עם ועדת החינוך, התרבות והספורט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: תוכנית לימודים לתלמיד חולה בביתו}}

{{ח:פנימי|פרק 3|פרק שלישי: תוכנית חינוך לתלמיד מאושפז}}

{{ח:פנימי|תוספת 1|תוספת ראשונה}}

{{ח:פנימי|תוספת 2|תוספת שנייה: {{מוקטן|היקף שעות שבועיות לתלמיד חולה}}}}

{{ח:פנימי|תוספת 3|תוספת שלישית}}

{{ח:פנימי|תוספת 4|תוספת רביעית}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בגיר מלווה“ – אדם בגיר המלווה תלמיד חולה אשר מקבל חינוך בביתו לפי תקנות אלה ואשר הורשה לכך מראש ובכתב על ידי הורה התלמיד;
{{ח:ת|סוג=הגדרה}} ”היחידה“ – היחידה במשרד, האחראית על יישום {{ח:חיצוני|חוק חינוך חינם לילדים חולים|החוק}};
{{ח:ת|סוג=הגדרה}} ”חוק חינוך מיוחד“ – {{ח:חיצוני|חוק חינוך מיוחד|חוק חינוך מיוחד, התשמ״ח–1988}};
{{ח:ת|סוג=הגדרה}} ”חוק לימוד חובה“ – {{ח:חיצוני|חוק לימוד חובה|חוק לימוד חובה, התש״ט–1949}};
{{ח:ת|סוג=הגדרה}} ”מוסד חינוך“ – מוסד חינוך כהגדרתו {{ח:חיצוני|חוק לימוד חובה|בחוק לימוד חובה}}, ובכלל זה גן ילדים, שבו רשום כדין תלמיד חולה או תלמיד מאושפז והיה לומד בו לולא מחלתו או אשפוזו;
{{ח:ת|סוג=הגדרה}} ”מוסד חינוך רגיל“ – מוסד חינוך שאינו מוסד לחינוך מיוחד כהגדרתו {{ח:חיצוני|חוק חינוך מיוחד|בחוק חינוך מיוחד}};
{{ח:ת|סוג=הגדרה}} ”מטפל“ – אדם הנותן שירותים פארא־רפואיים;
{{ח:ת|סוג=הגדרה}} ”מידע חינוכי“ – מידע חינוכי שעומד לרשות מוסד חינוך, לגבי מצבו הלימודי הפרטני של תלמיד חולה או מאושפז הרשום כדין במוסד החינוך, ובכלל זה חוות דעת של הצוות החינוכי;
{{ח:ת|סוג=הגדרה}} ”מסגרת חוץ־ביתית“ – מסגרת המשמשת חלופת בית לקטינים בפיקוח משרד הרווחה והביטחון החברתי, בהפעלתו או מטעמו או בהפעלת המחלקה לשירותים חברתיים ברשות המקומית או מטעמה, וכן מסגרת טיפולית ייעודית לקטינים, שאינה בית חולים, שנועדה לספק את כל צורכיהם בכל שעות היממה, בפיקוח משרד הבריאות;
{{ח:ת|סוג=הגדרה}} ”מסגרת חינוכית בבית חולים“ – כמשמעותה {{ח:חיצוני|חוק חינוך חינם לילדים חולים#סעיף 3|בסעיף 3 לחוק}};
{{ח:ת|סוג=הגדרה}} ”המשרד“ – משרד החינוך;
{{ח:ת|סוג=הגדרה}} ”הצוות החינוכי“ – עובדים העוסקים במתן חינוך לתלמיד חולה בביתו או לתלמיד מאושפז הלומד במסגרת חינוכית בבית חולים, לפי העניין, לרבות מטפל ותומך חינוך של תלמיד כאמור;
{{ח:ת|סוג=הגדרה}} ”קטין“ – כמשמעותו {{ח:חיצוני|חוק הכשרות המשפטית והאפוטרופסות#סעיף 3|בסעיף 3 לחוק הכשרות המשפטית והאפוטרופסות, התשכ״ב–1962}};
{{ח:ת|סוג=הגדרה}} ”שירותי חינוך מיוחדים“ – כהגדרתם {{ח:חיצוני|חוק חינוך מיוחד|בחוק חינוך מיוחד}};
{{ח:ת|סוג=הגדרה}} ”שירותים פארא־רפואיים“ – כהגדרתם {{ח:חיצוני|חוק חינוך מיוחד|בחוק חינוך מיוחד}};
{{ח:ת|סוג=הגדרה}} ”שעת טיפול“ – פרק זמן שלא יעלה על 45 דקות שבו יינתנו שירותים פארא־רפואיים על ידי מטפל;
{{ח:ת|סוג=הגדרה}} ”שעת הוראה“ – פרק זמן שלא יעלה על 45 דקות שבו יינתן חינוך בהתאם לתוכנית הלימודים ולפי תקנות אלה, ובכלל זה למידה רגשית חברתית;
{{ח:ת|סוג=הגדרה}} ”שיעור מקוון“ – שעת הוראה שבה ניתן לתלמיד חולה, על ידי הצוות החינוכי, שיעור מרחוק באופן מקוון, בשידור חי ובאופן פעיל תוך שימוש באמצעים טכנולוגיים, כאשר הצוות החינוכי אינו נמצא פיזית עם התלמיד;
{{ח:ת|סוג=הגדרה}} ”שעת תמיכה לצורך סיוע“ – פרק זמן שלא יעלה על 60 דקות שבו יינתן לתלמיד חולה הזכאי לשירותי חינוך מיוחדים, סיוע ותיווך על ידי תומך חינוך, והכול בהתאם לתוכנית הלימודים;
{{ח:ת|סוג=הגדרה}} ”תומך חינוך“ – אדם המספק שעת תמיכה לצורך סיוע לתלמיד חולה;
{{ח:ת|סוג=הגדרה}} ”תוכנית לימודים“ – תוכנית חינוך אישית לתלמידים חולים שהוכנה בהתאם לתקנות אלה;
{{ח:ת|סוג=הגדרה}} ”תלמיד חולה“ – ילד חולה כהגדרתו {{ח:חיצוני|חוק חינוך חינם לילדים חולים|בחוק}};
{{ח:ת|סוג=הגדרה}} ”תלמיד מאושפז“ – ילד מאושפז כהגדרתו {{ח:חיצוני|חוק חינוך חינם לילדים חולים|בחוק}}.

{{ח:סעיף|2|עקרונות למתן חינוך לתלמיד חולה או לתלמיד מאושפז}}
{{ח:תת|(א)}} חינוך לתלמיד חולה בביתו או לתלמיד מאושפז יינתן לפי הוראות תקנות אלה, וככל הניתן בשיתוף התלמיד והוריו.
{{ח:תת|(ב)}} מנהל מוסד חינוך או מי שהוא הסמיך לצורך כך יהיה הגורם המלווה במוסד החינוך לעניין מתן חינוך לתלמידים חולים או לתלמידים מאושפזים הרשומים באותו מוסד, לפי תקנות אלה.

{{ח:קטע2|פרק 2|פרק שני: תוכנית לימודים לתלמיד חולה בביתו}}

{{ח:סעיף|3|נוכחות והסכמת הורים}}
{{ח:תת|(א)}} חינוך לתלמיד חולה יינתן בביתו בהתאם להוראות אלה:
{{ח:תתת|(1)}} חינוך לתלמיד חולה שהוא קטין יינתן על ידי הצוות החינוכי בנוכחותו של הורה או בגיר מלווה; ההורה או הבגיר המלווה יהיה נוכח וזמין במקום מתן החינוך במהלך כל זמן מתן החינוך;
{{ח:תתת|(2)}} ההורה או הבגיר המלווה לא ישתתף בשיעור אלא אם כן הדבר נקבע כחלק מתוכנית הלימודים בתיאום עם הצוות החינוכי;
{{ח:תתת|(3)}} נדרשת הסכמת ההורים שעימם הילד החולה מתגורר לקיום מפגשים עימו בביתו לשם מתן חינוך לפי תקנות אלה.
{{ח:תת|(ב)}} מתן חינוך לתלמיד חולה המתגורר במסגרת חוץ־ביתית ייעשה בתיאום עם הגורם המוסמך מטעם המסגרת ובנוכחות בגיר מטעם המסגרת שבה מתגורר התלמיד, והוראות התקנות יחולו בשינויים המחויבים, לרבות לעניין הגשת בקשה למתן חינוך לפי {{ח:פנימי|סעיף 4|תקנה 4}}.
{{ח:תת|(ג)}} מתן חינוך לתלמיד חולה המתגורר בביתו ומקבל טיפול יום במסגרת טיפולית לקטינים, יכול שיתקיים בזמן שהותו במסגרת הטיפולית, לרבות בתוכנית לימודים כיתתית, והכול בתיאום עם הגורם המוסמך מטעם המסגרת ובנוכחות בגיר מטעם המסגרת, והוראות התקנות יחולו בשינויים המחויבים.

{{ח:סעיף|4|הגשת בקשה למתן חינוך לתלמיד חולה בביתו}}
{{ח:תת|(א)}} לשם מתן חינוך לתלמיד חולה בביתו, תוגש בקשה ליחידה על ידי הורה התלמיד (להלן – בקשה); מנהל מוסד חינוך או מי מטעמו רשאי להגיש בקשה בעבור התלמיד החולה בהסכמת הוריו.
{{ח:תת|(ב)}} בקשה תוגש באופן מקוון באמצעות אתר האינטרנט של המשרד או במידת הצורך, באמצעות פקסימיליה, דואר אלקטרוני, הדואר או בהגשה פיזית לידי המפקח על תחום תלמידים חולים בלשכה המחוזית של המשרד;
{{ח:תת|(ג)}} לבקשה יצורפו מסמכים אלה:
{{ח:תתת|(1)}} מסמך רשמי מרופא המאשר כי הילד הוא ילד חולה כהגדרתו {{ח:חיצוני|חוק חינוך חינם לילדים חולים|בחוק}}, חתום על ידי הרופא בצירוף מספר הרישיון שלו (להלן – אישור רופא);
{{ח:תתת|(2)}} טופס התחייבות הורים והסכמתם להעברת מידע, כמפורט {{ח:פנימי|תוספת 1|בתוספת הראשונה}}, חתום בידי הורי התלמיד החולה, אשר יכלול את אלה:
{{ח:תתתת|(א)}} פרטים אישיים מזהים של התלמיד החולה, של ההורים שעימם הוא מתגורר ופרטי מוסד החינוך;
{{ח:תתתת|(ב)}} פרטים לגבי הבגיר המלווה, בצירוף העתק תעודה מזהה שלו, וכן התחייבות ההורים לעדכן בדבר שינוי זהות הבגיר המלווה ולצרף את פרטיו ותעודה מזהה;
{{ח:תתתת|(ג)}} הסכמת ההורים שעימם מתגורר התלמיד לקיום מפגשים עימו בביתו לשם מתן חינוך לפי תקנות אלה;
{{ח:תתתת|(ד)}} התחייבות ההורים לעמוד בתנאים המפורטים {{ח:פנימי|סעיף 3|בתקנה 3}};
{{ח:תתתת|(ה)}} התחייבות ההורים לעדכן בדבר שינוי במצבו הרפואי של הילד שיש בו להשפיע על מתן חינוך לפי תקנות אלה, ולצרף, לפי הצורך, מסמך רפואי מתאים;
{{ח:תתתת|(ו)}} הסכמה להעברת מידע חינוכי נדרש כמפורט {{ח:פנימי|סעיף 6|בתקנה 6(א)}}, חתום בידי ההורים;
{{ח:תתתת|(ז)}} עדכון בדבר החלטות שיפוטיות בעניין ביקור סדיר, חינוך ביתי, משמורת הורית והחלטות שיפוטיות אחרות, ובלבד שיש להן השפעה על מתן החינוך לתלמיד החולה בביתו לפי תקנות אלה.

{{ח:סעיף|5|החלטה בבקשה למתן חינוך לתלמיד חולה}}
{{ח:תת|(א)}} הוגשה בקשה למתן חינוך לתלמיד חולה בביתו, תקבע היחידה אם הבקשה הוגשה בהתאם להוראות {{ח:חיצוני|חוק חינוך חינם לילדים חולים|החוק}} ולהוראות תקנות אלה ותמסור להורים את החלטתה בתוך 7 ימים מיום הגשת בקשה שהיא תקינה לפי {{ח:פנימי|סעיף 4|תקנה 4}}; נמצא כי הבקשה לא הוגשה כאמור או שהתלמיד אינו זכאי למתן חינוך בביתו, תימסר להורים החלטה מנומקת בכתב בתוך 7 ימים מיום הגשת הבקשה; הורה רשאי לבקש שההחלטה תימסר לו בדואר אלקטרוני או בפקסימיליה.
{{ח:תת|(ב)}} היחידה או מי מטעמה רשאים לבקש מההורים הבהרות או מידע נוסף ביחס למסמכים שצורפו לבקשה או לדרוש מסמכים נוספים.
{{ח:תת|(ג)}} הסתיימה תקופת תוכנית הלימודים לפי {{ח:פנימי|סעיף 10|תקנה 10(ב)}}, על הורים המבקשים להמשיך את מתן החינוך לפי תקנות אלה להגיש בקשה חדשה בליווי מסמכים מעודכנים לפי {{ח:פנימי|סעיף 4|תקנה 4}}.

{{ח:סעיף|6|גיבוש תוכנית לימודים לתלמיד חולה בביתו}}
{{ח:תת|(א)}} לצורך גיבוש תוכנית הלימודים יעביר מנהל מוסד החינוך או מי מטעמו, בתיאום עם הורי התלמיד, ליחידה בתוך 7 ימים את המידע המפורט להלן, ערוך בהתאם לטופס שקבע המשרד וחתום בידי מנהל מוסד החינוך או מי מטעמו והורי התלמיד המתגוררים עימו:
{{ח:תתת|(1)}} פרטים אישיים מזהים של התלמיד החולה, של ההורים שעימם הוא מתגורר ופרטי מוסד החינוך;
{{ח:תתת|(2)}} מקצועות הלימוד הנדרשים ללמידה בעבור התלמיד החולה בהתאם לנלמד במוסד החינוך;
{{ח:תתת|(3)}} דגשים לימודיים וחינוכיים מותאמים לתלמיד החולה, אם הדבר נדרש, לרבות לעניין הגשתו לבחינות בגרות;
{{ח:תתת|(4)}} למידה רגשית חברתית הנדרשת לתלמיד החולה, ודגשים בעניין הצרכים הרגשיים והחברתיים המותאמים לתלמיד החולה;
{{ח:תתת|(5)}} פירוט שירותים נוספים הניתנים לתלמיד הזכאי לכך לפי {{ח:חיצוני|חוק חינוך מיוחד|חוק חינוך מיוחד}}, שירותים הנדרשים לתלמיד החולה הלומד בחינוך הרגיל, וכן התאמות נגישות הניתנות לתלמיד לפי התוכנית החינוכית, ובכלל זה תוכנית חינוכית יחידנית (תח״י) ותוכנית לימודים אישית (תל״א) כמשמעותן {{ח:חיצוני|חוק חינוך מיוחד|בחוק חינוך מיוחד}};
{{ח:תתת|(6)}} דגשים לעניין דרכי שמירת הקשר של התלמיד החולה עם מוסד החינוך.
{{ח:תת|(ב)}} אחרי קבלת הפרטים כאמור בתקנת משנה (א), תקבע היחידה את הרכב הצוות החינוכי המתאים לצורך מתן תוכנית הלימודים.
{{ח:תת|(ג)}} היחידה, בשיתוף מנהל מוסד החינוך, הורי התלמיד החולה וככל הניתן גם בשיתוף התלמיד החולה בהתאם לגילו ולמידת בגרותו, תקבע את תוכנית הלימודים, בהתבסס על הפרטים שנמסרו לפי תקנת משנה (א), והיא תכלול, בין השאר, את אלה:
{{ח:תתת|(1)}} פירוט של מספר שעות ההוראה בחלוקה לפי מקצועות הלימוד ונושאי ההוראה ושל שעות טיפול, לפי העניין, ולעניין תלמיד הזכאי לשירותי חינוך מיוחדים – גם של שעות התמיכה לצורך סיוע לפי העניין, ולאחר שהובאה בחשבון הזכאות שנקבעה לתלמיד לשירותי חינוך מיוחדים, ובשינויים המחויבים;
{{ח:תתת|(2)}} פרטי הצוות החינוכי והגורם המרכז של תוכנית הלימודים מטעם היחידה;
{{ח:תתת|(3)}} התייחסות ודגשים ביחס לדרכי שמירת הקשר של התלמיד החולה עם מוסד החינוך, המעקב השוטף אחר ביצוע תוכנית הלימודים והחזרה של התלמיד החולה ללימודים סדירים בבית הספר, לפי הצורך;
{{ח:תתת|(4)}} יעדים לימודיים, חינוכיים, תרבותיים, רגשיים וחברתיים לתקופת תוכנית הלימודים.
{{ח:תת|(ד)}} תלמיד חולה בביתו יהיה זכאי למספר שעות מתן חינוך, ובכלל זה שעות הוראה, שעות טיפול ושעות תמיכה לצורך סיוע, כפי שנקבע בתוכנית הלימודים ולפי {{ח:פנימי|סעיף 8|תקנה 8}} וכמפורט {{ח:פנימי|תוספת 2|בתוספת השנייה}}; על אף האמור, רשאי מנהל היחידה, בהחלטה מנומקת שתתקבל בהסכמת מנהל מוסד החינוך, ולאחר שניתנה להורי התלמיד הזדמנות להשמיע את עמדתם, לקבוע מספר שעות קטן יותר, אם שוכנע כי קיימות נסיבות המצדיקות זאת.
{{ח:תת|(ה)}} פירוט תוכנית הלימודים בהתאם להוראות תקנת משנה (ג) יישמר ביחידה ועותק שלו יישלח למנהל מוסד החינוך, לתלמיד ולהוריו.

{{ח:סעיף|7|ביצוע תוכנית לימודים לתלמיד חולה בביתו}}
{{ח:תת|(א)}} הצוות החינוכי אחראי על ביצוע תוכנית הלימודים, תוך התייעצות עם הורי התלמיד ובכלל זה לעניין הימים והשעות שבהם יינתן החינוך לתלמיד החולה בביתו.
{{ח:תת|(ב)}} תוכנית הלימודים תבוצע בהתאמה לתלמיד, לגילו, למצבו הבריאותי והתפקודי, ליכולותיו הלימודיות, למסוגלותו ללימודים, לסוג ואפיון המוגבלות שלו ולתוכנית הלימודים במוסד החינוך שבו הוא רשום, לרבות לחוסרים לימודיים שצבר; תוכנית הלימודים תעודכן, מזמן לזמן, בהתאם למצבו ולצרכיו של התלמיד;
{{ח:תת|(ג)}} נציג היחידה יקיים מפגשים עם הצוות החינוכי לצורך תיאום ועדכון הדדי בדבר ביצוע תוכנית הלימודים, עמידה ביעדים, קשיים ואתגרים בביצועה והצורך בעדכונה, ויעדכן את מנהל מוסד החינוך על המפגשים ותוצאותיהם.
{{ח:תת|(ד)}} חינוך לפי תוכנית הלימודים יינתן במהלך תקופת הלימודים לפי מועדי הלימודים ולוח החופשות הנהוגים במוסד החינוך ובסוג הכיתה שבהם התלמיד החולה רשום ומשובץ, ועל פי לוח החופשות שקבע המשרד לאותה שנת הלימודים; על אף האמור, המשרד יהיה רשאי לתת חינוך כאמור גם בתקופת חופשה מהלימודים שלגביה קבע המשרד קריטריונים במסגרת תוכנית חינוכית תוספתית, כמשמעותם {{ח:חיצוני|תקנות הקייטנות (קייטנה פטורה מרישיון)#סעיף 6א|בתקנה 6א(א)(1)(ב) לתקנות הקייטנות (קייטנה פטורה מרישיון), התשע״ב–2011}}.
{{ח:תת|(ה)}} על אף האמור בתקנת משנה (ד), מנהל היחידה או מי מטעמו יהיה רשאי, במקרים חריגים ובנסיבות העניין, לאשר מתן שעות הוראה או שעות תמיכה לצורך סיוע או שעות טיפול במהלך חופשה מהלימודים במוסד החינוך, הכול לפי בקשת ההורים שהוגשה ליחידה באמצעות אתר האינטרנט של המשרד או, במידת הצורך, באמצעות פקסימיליה, דואר אלקטרוני, הדואר או בהגשה פיזית לידי המפקח על תחום תלמידים חולים בלשכה המחוזית של המשרד.

{{ח:סעיף|8|היקף השעות השבועי לתלמיד חולה בביתו}}
{{ח:תת|(א)}} היקף השעות השבועיות שיינתנו לתלמיד חולה הרשום במוסד חינוך רגיל, ובכלל זה שעות הוראה ושעות טיפול כפי שייקבע בתוכנית הלימודים, יהיה כמפורט {{ח:פנימי|תוספת 2|בטור א׳ לתוספת השנייה}} בהתאם לדרגת הכיתה שבה הוא רשום ולפי הוראות {{ח:פנימי|סעיף 6|תקנה 6}}.
{{ח:תת|(ב)}} היקף השעות השבועיות, ובכלל זה שעות הוראה ושעות טיפול כפי שייקבע בתוכנית הלימודים, שיינתנו לתלמיד חולה הזכאי לשירותי חינוך מיוחדים, ובכלל זה הרשום בכיתת חינוך מיוחד במוסד חינוך רגיל או הלומד בשילוב עם זכאות לסל אישי לפי {{ח:חיצוני|חוק חינוך מיוחד|חוק חינוך מיוחד}}, יהיה כמפורט {{ח:פנימי|תוספת 2|בטור ב׳ לתוספת השנייה}} בהתאם לדרגת הכיתה שבה רשום התלמיד, ולפי הוראות {{ח:פנימי|סעיף 6|תקנה 6}}; נוסף על כך, היקף שעות תמיכה שבועיות לצורך סיוע לתלמיד כאמור יהיה כמפורט {{ח:פנימי|תוספת 2|בטור ג׳ לתוספת השנייה}}, בהתאם לדרגת הכיתה שבה רשום התלמיד החולה ולפי הוראות {{ח:פנימי|סעיף 6|תקנה 6}}.
{{ח:תת|(ג)}} בעניינו של תלמיד חולה כאמור בתקנת משנה (ב), היחידה רשאית לאשר המרה של שעות תמיכה לצורך סיוע בשעות הוראה ולהפך; בטרם מתן אישור כאמור, על היחידה להיוועץ בצוות החינוכי המלמד את התלמיד וכן, במידת הצורך, במנהל מוסד החינוך או מי מטעמו.
{{ח:תת|(ד)}} מנהל היחידה או מי מטעמו רשאי לאשר לתלמיד חולה בביתו שהוריו הגישו בעניינו מסמכים המעידים כי הוא נזקק לשירותי סיעוד, תוספת של עד 10 שעות תמיכה לצורך סיוע בשבוע; מנהל מוסד חינוך או מי מטעמו רשאי להגיש בקשה בעבור התלמיד החולה בהסכמת הוריו.

{{ח:סעיף|9|השגה ואישור תוספת שעות במקרים חריגים}}
{{ח:תת|(א)}} הורים רשאים להשיג לפני מנהל היחידה על החלטה בבקשה לפי {{ח:פנימי|סעיף 5|תקנה 5}} וכן על מבנה תוכנית הלימודים לפי {{ח:פנימי|סעיף 6|תקנה 6(ג)}}.
{{ח:תת|(ב)}} מנהל היחידה ייתן את החלטתו המנומקת בתוך 7 ימי עבודה מיום קבלת ההשגה לפי תקנה זו, וימסור אותה למשיג או למבקש בכתב; הורים רשאים לבקש שההחלטה תימסר להם בדואר אלקטרוני או בפקסימיליה.
{{ח:תת|(ג)}} תוקף ההחלטה לפי תקנה זו יהיה בהתאם לתוקף תוכנית הלימודים, אלא אם כן נקבע בה במפורש אחרת.
{{ח:תת|(ד)}} מנהל היחידה רשאי, בנסיבות חריגות שיירשמו, לאשר תוספת שעות הוראה, שעות טיפול או שעות תמיכה לצורך סיוע לתלמיד הזכאי לכך, מעבר למכסת השעות לפי {{ח:פנימי|סעיף 8|תקנה 8}} וכמפורט {{ח:פנימי|תוספת 2|בתוספת השנייה}}, אם השתכנע כי מכסת השעות אינה מספיקה לתלמיד, וזאת לאחר שהתייעץ עם הצוות החינוכי ובמידת הצורך – גם עם מנהל מוסד החינוך או מי מטעמו.
{{ח:תת|(ה)}} מנהל היחידה לא יאשר תוספת שעות לפי תקנת משנה (ד) במספר שעות העולה על מחצית ממספר השעות המפורט {{ח:פנימי|תוספת 2|בתוספת השנייה}}, ואולם ועדת חריגים תהיה רשאית לאשר תוספת שעות מעבר למכסה זו, בכפוף למסגרת התקציבית; לעניין זה, ”ועדת חריגים“ – ועדה במשרד שהרכבה מנהל היחידה או מי מטעמו, נציג חשבות המשרד ונציג הלשכה המחוזית במשרד.
{{ח:תת|(ו)}} אישור תוספת שעות לפי תקנה זו יכול שיינתן לבקשת הורה במסגרת השגה לפי תקנה זו, לבקשת הצוות החינוכי בתיאום עם מנהל מוסד החינוך או לבקשת מנהל מוסד חינוך לתוספת שעות שהוגשה למנהל היחידה.

{{ח:סעיף|10|תחילת ביצוע תוכנית לימודים ותוקפה}}
{{ח:תת|(א)}} תחילת ביצוע תוכנית לימודים לתלמיד חולה בביתו תהיה בהקדם האפשרי, ולא יאוחר מ־14 ימים מיום אישור הבקשה לפי תקנות אלה.
{{ח:תת|(ב)}} תוכנית הלימודים תיקבע למשך תקופת שהות התלמיד החולה בביתו לפי אישור רופא כאמור {{ח:פנימי|סעיף 4|בתקנה 4(ג)(1)}} ובכפוף להוראות {{ח:פנימי|סעיף 7|תקנות 7(ד) ו־(ה)}}.
{{ח:תת|(ג)}} חזר התלמיד ללימודים בהיקף מלא במוסד החינוך לפני סיום תקופת תוכנית הלימודים, יעדכנו ההורים את היחידה על מועד חזרתו ללימודים ועל היקפה; מנהל מוסד חינוך או מי מטעמו רשאי למסור עדכון ליחידה על חזרת התלמיד ללימודים.

{{ח:סעיף|11|אופן ביצוע תוכנית לימודים}}
{{ח:תת|(א)}} תוכנית הלימודים תתקיים ככל הניתן באופן פיזי בבית התלמיד; ההורה או הבגיר המלווה יאשר לגבי כל מפגש את קיומו ומועדו.
{{ח:תת|(ב)}} על אף האמור בתקנת משנה (א), רשאי הצוות החינוכי, באישור היחידה, בהסכמת הורי התלמיד ולאחר שנשמעה עמדת התלמיד ככל הניתן בהתחשב בגילו ובמידת בגרותו, לקיים את תוכנית הלימודים, כולה או חלקה, באופן קבוע או זמני, באמצעות שיעורים מקוונים, אם קיימים טעמים המצדיקים זאת, ובכלל זה טעמים בריאותיים, חברתיים, חינוכיים או ביטחוניים; שעות ההוראה שהועברו בשיעור מקוון יבואו במכסת השעות שנקבעה בתוכנית הלימודים ובמסגרת דיווח לפי {{ח:פנימי|סעיף 12|תקנה 12}} כי השיעור ניתן באופן מקוון, הטעמים לכך ואם ניתן כשיעור פרטני או קבוצתי.

{{ח:סעיף|12|דיווח על ביצוע תוכנית הלימודים לתלמיד חולה}}
{{ח:תת|(א)}} הצוות החינוכי ידווח ליחידה על יישום תוכנית הלימודים לתלמיד החולה בביתו; דיווח ראשון יימסר חודשיים לאחר תחילת תוכנית הלימודים ולאחר מכן – אחת לחמישה חודשים לפחות, וכן לקראת חזרת התלמיד החולה ללימודים סדירים במוסד החינוך ולפי דרישת המשרד; הגורם המרכז של תוכנית הלימודים מטעם היחידה ירכז את דיווחי הצוות החינוכי.
{{ח:תת|(ב)}} הדיווח יכלול, בין השאר, את מועדי שעות ההוראה, הטיפול והתמיכה לצורך סיוע שניתנו בפועל, את זהות אנשי הצוות החינוכי שביצעו את תוכנית הלימודים, פירוט על אודות התכנים והמיומנויות שנלמדו, תוצרים חינוכיים ואחרים של התלמיד, התייחסות לתכנון מול ביצוע ולעמידה ביעדים, וחוות דעת על התקדמות התלמיד.
{{ח:תת|(ג)}} דיווח לפי תקנה זו יועבר גם למנהל מוסד החינוך, לתלמיד ולהוריו; תינתן לתלמיד ולהוריו אפשרות להתייחס לדיווח.

{{ח:קטע2|פרק 3|פרק שלישי: תוכנית חינוך לתלמיד מאושפז}}

{{ח:סעיף|13|מענה חינוכי וטיפולי לתלמיד בבית חולים}}
{{ח:תת|(א)}} תלמיד מאושפז יקבל מענה חינוכי וטיפולי, לפי העניין, במסגרת החינוכית בבית החולים.
{{ח:תת|(ב)}} מענה חינוכי וטיפולי יינתן לפי הערכת צרכים ראשונית שיקיים הצוות החינוכי והטיפולי של המסגרת החינוכית בבית החולים, ובכפוף למתן הסכמת הורים על גבי טופס הערוך לפי הנוסח {{ח:פנימי|תוספת 3|שבתוספת השלישית}}.

{{ח:סעיף|14|גיבוש תוכנית חינוכית אישית לתלמיד מאושפז}}
{{ח:תת|(א)}} בלי לגרוע מהוראת {{ח:פנימי|סעיף 13|תקנה 13}}, בעניינו של תלמיד מאושפז שאשפוזו צפוי להימשך תקופה העולה על 21 ימים, יגבש מנהל המסגרת החינוכית בבית החולים או מי מטעמו תוכנית חינוכית אישית לילד המאושפז (להלן – תוכנית חינוכית אישית), בשיתוף הורי התלמיד המאושפז וככל הניתן גם בשיתוף התלמיד המאושפז בהתאם לגילו ולמידת בגרותו.
{{ח:תת|(ב)}} תוכנית חינוכית אישית תגובש בהסכמת הורי התלמיד המאושפז למתן החינוך, על גבי טופס הערוך לפי הנוסח {{ח:פנימי|תוספת 3|שבתוספת השלישית}}, וכן בהסכמתם להעברת מידע חינוכי ממוסד החינוך, על גבי טופס הערוך לפי הנוסח {{ח:פנימי|תוספת 4|שבתוספת הרביעית}}; על אף האמור, העדר הסכמת הורים להעברת מידע כאמור לא ימנע מתן חינוך לפי {{ח:פנימי|פרק 3|פרק זה}}.
{{ח:תת|(ג)}} לצורך גיבוש תוכנית חינוכית אישית כאמור בתקנת משנה (א), מנהל מוסד החינוך או מי מטעמו יעביר, לפי דרישת המשרד, בתוך 7 ימים ממועד הדרישה, את המידע החינוכי הנדרש, ובכלל זה את הפרטים האלה:
{{ח:תתת|(1)}} מקצועות הלימוד הנדרשים ללמידה בעבור התלמיד בהתאם לנלמד במוסד החינוך;
{{ח:תתת|(2)}} דגשים לימודיים, חינוכיים ותרבותיים מותאמים לתלמיד, אם הדבר נדרש, לרבות לעניין הגשתו לבחינות בגרות;
{{ח:תתת|(3)}} למידה רגשית־חברתית הנדרשת לתלמיד, ודגשים בעניין הצרכים הרגשיים והחברתיים המותאמים לתלמיד;
{{ח:תתת|(4)}} פירוט שירותים נוספים הניתנים לתלמיד הזכאי לכך לפי {{ח:חיצוני|חוק חינוך מיוחד|חוק חינוך מיוחד}} או הנדרשים לתלמיד וכן התאמות נגישות הניתנות לתלמיד לפי כל דין, ובכלל זה תוכנית חינוכית יחידנית (תח״י) ותוכנית לימודים אישית (תל״א) כמשמעותן {{ח:חיצוני|חוק חינוך מיוחד|בחוק חינוך מיוחד}};
{{ח:תתת|(5)}} דגשים לעניין דרכי שמירת הקשר של התלמיד עם מוסד החינוך.
{{ח:תת|(ד)}} לאחר קבלת הפרטים כאמור בתקנת משנה (ג), מנהל המסגרת החינוכית בבית החולים או מי מטעמו יכין, בכתב, תוכנית חינוכית אישית המותאמת לתלמיד המאושפז בהתאם למאפייניו ולצרכיו, בהתאם לפרטים שהועברו לגביו כאמור בתקנת משנה (ג), אם התקבלו, ובשיתוף התלמיד והוריו, לפי העניין.
{{ח:תת|(ה)}} העתק התוכנית החינוכית האישית יימסר להורי התלמיד המאושפז; התוכנית תעודכן בהתאם למצבו ולצרכיו של התלמיד.
{{ח:תת|(ו)}} התוכנית החינוכית האישית כאמור תכלול, בין השאר, את אלה:
{{ח:תתת|(1)}} התייחסות ודגשים לגבי דרכי שמירת הקשר של התלמיד המאושפז עם מוסד החינוך, המעקב השוטף אחר ביצוע תוכנית הלימודים והחזרה של התלמיד החולה ללימודים סדירים בבית הספר, לפי הצורך;
{{ח:תתת|(2)}} יעדים לימודיים, חינוכיים, רגשיים וחברתיים לתקופת תוכנית הלימודים.

{{ח:סעיף|15|סודיות}}
{{ח:ת}} אדם שהגיע אליו מידע לפי תקנות אלה, ישמרנו בסוד, לא יגלה אותו לאחר ולא יעשה בו כל שימוש, אלא לצורך מילוי תפקידו ולפי הוראות תקנות אלה או לפי צו של בית משפט.

{{ח:סעיף|16|מתן הסכמה בידי תלמיד חולה או מאושפז שאינו קטין}}
{{ח:ת}} נוסף על האמור בתקנות אלה, תלמיד חולה או מאושפז שאינו קטין יחתום על גבי בקשה, הסכמה, התחייבות או אישור לפי תקנות אלה.

{{ח:סעיף|17|שמירת קשר של מוסד החינוך עם תלמיד חולה או מאושפז}}
{{ח:תת|(א)}} מנהל מוסד החינוך או מי מטעמו יפעל לשמירת קשר רציף עם התלמיד החולה או המאושפז ועם הוריו.
{{ח:תת|(ב)}} תלמיד חולה או תלמיד מאושפז יוזמן להשתתף באופן פיזי באירועים ובפעילויות במוסד החינוך וכן בשיעורים מקוונים של מוסד החינוך המתקיימים לפי מערכת הלימודים של כיתתו.
{{ח:תת|(ג)}} בכפוף להסכמת מוסד החינוך אפשר להעביר לתלמיד החולה או המאושפז באופן מקוון שיעורים הניתנים באופן פיזי במוסד החינוך.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 4|תקנה 4(ג)(2)}})}}}}
{{ח:קטע3|טופס|טופס התחייבות הורים והסכמתם להעברת מידע}}

{{ח:סעיף*}}
{{ח:ת}} נבקש להביא לידיעתכם כי מתן חינוך בבית התלמיד החולה הוא בהתאם {{ח:חיצוני|חוק חינוך חינם לילדים חולים|לחוק חינוך חינם לילדים חולים, התשס״א–2001}}, ונוסף על כך, מותנה בהסכמתכם, הורי התלמיד המתגוררים עם התלמיד, ובאישורכם לגבי כלל הסעיפים האלה:

{{ח:סעיף*}}
{{ח:ת}} '''פרטים אישיים''':
{{ח:ת}} אנו, הורי התלמיד/ה ___________________ מס׳ זהות _____________ הרשות המקומית שבה התלמיד/ה מתגורר/ת _________________ הרשות המקומית שבה התלמיד/ה לומד/ת ____________ כתובת מגורים ______________________________ שם מוסד החינוך: __________________ שם מנהל/ת בית הספר: _______________ טלפון מנהל/ת בית הספר: ________________ שם מחנכ/ת הכיתה/גננ/ת: ________________ טלפון מחנכ/ת הכיתה/גננ/ת: ______________

{{ח:סעיף*}}
{{ח:תת|1.}} אנו מאשרים את השתתפות ילדנו במסגרת מתן חינוך לפי {{ח:חיצוני|חוק חינוך חינם לילדים חולים|חוק חינוך חינם לילדים חולים, התשס״א–2001}}, והתקנות מכוחו, ובכלל זה מתן חינוך בביתנו ושיעורים מקוונים, לפי העניין, וכן כניסת צוותי הוראה/ טיפול/ סיוע לביתנו, כפי שייקבע בתוכנית הלימודים האישית.
{{ח:תת|2.}} אנו מודעים לכך שהמענה בביתנו יינתן במהלך תקופת תוכנית הלימודים כפי שנקבע לילדנו ותוקף אישור זה יחול בהתאם למשך כל התקופה כאמור.
{{ח:תת|3.}} אנו מתחייבים כי על הצוות החינוכי או המסייע לא יוטל כל תפקיד החורג מתוכנית הלימודים, וכי אנו ההורים אמונים לדאוג לכל צרכיו של ילדנו החולה בביתו (דוגמת מתן טיפול תרופתי, טיפול רפואי וכל נושא אחר שאינו מתחייב מתוכנית הלימודים).
{{ח:תת|4.}} אנו מתחייבים כי אנו נהיה נוכחים או שתהיה נוכחות מבוגר מטעמנו לכל אורך מפגשי ההוראה, הטיפול או הסיוע המתקיימים בביתנו. ידוע לנו כי לא נשתתף באופן פעיל בשיעור אלא אם כן הדבר נקבע כחלק מתוכנית הלימודים בתיאום עם הצוות החינוכי.
{{ח:תתת|א.}} אישור נוכחות בגיר מלווה {{מוקטן|(אין חובה למלא אם ההורה הוא הנוכח)}}: אנו מאשרים כי שירותי ההוראה, הטיפול או הסיוע לילדנו בביתנו בהתאם לתוכנית הלימודים, יתקיימו שלא בנוכחותנו, אלא מתחילתו ועד סופו של המפגש יהיה נוכח מטעמנו אדם בגיר אחר (מעל גיל 18) שאלה פרטיו:
{{ח:תתת}} שם פרטי: __________ שם משפחה: _____________ מס׳ זהות: _____________ {{מוקטן|(יש לצרף תצלום של תעודת הזהות של האדם הבגיר)}}.
{{ח:תתת|ב.}} אנו מייפים את כוחו של האדם הבגיר שפרטיו מופיעים לעיל, לחתום ולאשר בסופו של כל מפגש את קיומו של המפגש על גבי טופס הדיווח החודשי של הצוות החינוכי.
{{ח:תתת|ג.}} ידוע לנו שאין בייפוי הכוח האמור כדי לפטור אותנו מלוודא שהמפגשים אכן התקיימו כסדרם, לצורך עמידה בתוכנית הלימודים שנקבעה לילדנו.
{{ח:תתת|ד.}} אנו מתחייבים לעדכן את המשרד על כל שינוי ביחס לבגיר המלווה.
{{ח:תת|5.}} אנו מתחייבים לחתום ולאשר בסופו של כל מפגש את קיומו של המפגש על גבי טופס הדיווח החודשי של הצוות החינוכי.
{{ח:תת|6.}} אנו מתחייבים לעדכן את המשרד בדבר שינוי במצבו הרפואי של ילדנו שיש בו כדי להשפיע על מתן חינוך, ולצרף, לפי הצורך, מסמך רפואי מתאים.
{{ח:תת|7.}} אנו מצהירים בזה כי (יש לסמן V בריבוע או לפרט בשורות המיועדות):
{{ח:תתת|□}} לא ידוע לנו על החלטות שיפוטיות בעניין ביקור סדיר, חינוך ביתי, משמורת הורית והחלטות שיפוטיות אחרות, ובלבד שיש להן השפעה על מתן חינוך לתלמיד החולה בביתו.
{{ח:תתת}} אם יש החלטות שיפוטיות כאמור לעיל, נא לפרט: __________________________________________
{{ח:תתת}} ______________________________________________________________________________________________________
{{ח:תת|8.}} אישור העברת מידע: אנו מאשרים להעביר מידע חינוכי רלוונטי הנדרש מצוות המוסד החינוכי שבו לומד ילדנו לידי נציגי היחידה האחראית על יישום {{ח:חיצוני|חוק חינוך חינם לילדים חולים|חוק חינוך חינם לילדי{{ח:הערה|ם}} חולים}} במשרד החינוך, וכן לצוות החינוכי שילמד את התלמיד בביתו; לעניין זה, ”מידע חינוכי“ – מידע חינוכי שעומד לרשות מוסד החינוך ביחס למצבו הלימודי הפרטני של ילדנו, ובכלל זה, חוות דעת של הצוות החינוכי.
{{ח:תת|9.}} המידע יועבר אך ורק אם הוא נדרש לצורך גיבוש או מתן חינוך בבית התלמיד.
{{ח:תת|10.}} אנו מסכימים כי משרד החינוך או מי מטעמו יפנה אלינו לצורך בקשת הבהרות או מידע נוסף ביחס למסמכים שצורפו לבקשתנו למתן חינוך לפי {{ח:חיצוני|חוק חינוך חינם לילדים חולים|חוק חינוך חינם לילדים חולים}}, וכן לצורך דרישת מסמכים נוספים לפי העניין.

{{ח:סעיף*}}
{{ח:ת}} תוקפו של טופס זה מוגבל לתקופת מתן החינוך לפי תוכנית הלימודים אם תיקבע, והוא יפוג בתום תקופה זו.
{{ח:ת}} במידת הצורך, ייחתם טופס חדש לצורך גיבוש תוכנית לימודים חדשה.

{{ח:סעיף*}}
{{ח:ת}} על החתום:
{{ח:ת}} שם ההורה ___________________________ מס׳ זהות ______________________ חתימה __________________________ תאריך: _____________
{{ח:ת}} שם ההורה ___________________________ מס׳ זהות ______________________ חתימה __________________________ תאריך: _____________

{{ח:סעיף*}}
{{ח:ת}} {{מוקטן|• דרושה חתימת ההורה עימו הילד מתגורר.}}
{{ח:ת}} {{מוקטן|• אם התלמיד הוא בגיר – הטופס ייחתם בידיו (בטופס יוכנסו השינויים המחויבים).}}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 6|תקנות 6(ד)}}, {{ח:פנימי|סעיף 8|8(א) ו־(ב)}} {{ח:פנימי|סעיף 9|ו־9(ד)}})}}}}
{{ח:קטע3||היקף שעות שבועיות לתלמיד חולה}}

{{ח:סעיף*}}
{{ח:ת}}

דרגת גיל	{{מוקטן|טור א׳}} {{ש}} מספר שעות הוראה או טיפול שבועיות לתלמיד מהחינוך הרגיל	{{מוקטן|טור ב׳}} {{ש}} מספר שעות הוראה או טיפול שבועיות לתלמיד זכאי שירותי חינוך מיוחדים	{{מוקטן|טור ג׳}} {{ש}} מספר שעות תמיכה שבועיות לצורך סיוע לתלמיד זכאי שירותי חינוך מיוחדים

גן ילדים	5	8	20

כיתות א׳ וב׳	11	14	20

כיתות ג׳ וד׳	9	12	20

כיתות ה׳ וו׳	11	14	20

כיתות ז׳ עד ט׳	11	14	20

כיתות י׳ עד י״ב, בלא היבחנות בבחינות הבגרות	11	14	20

כיתות י׳ עד י״ב, כולל היבחנות בבחינות הבגרות	15	18	20

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 13|תקנות 13(ב)}}, {{ח:פנימי|סעיף 14|14(ב)}})}}}}
{{ח:קטע3|טופס|טופס הסכמת הורים למתן חינוך לתלמיד מאושפז}}

{{ח:סעיף*}}
{{ח:ת}} {{לשמאל|תאריך _________________}}

{{ח:סעיף*}}
{{ח:ת}} לכבוד {{ש}} מנהל/ת המסגרת החינוכית {{ש}} שם המנהל/ת: ______________________ {{ש}} שם המסגרת: ______________________

{{ח:סעיף*}}
{{ח:ת}} אנו הורי התלמיד/ה ___________________ מס׳ זהות ___________________, מסכימים בזה שבננו/בתנו יקבל/תקבל בתקופת אשפוזו/אשפוזה בבית החולים __________ מענה חינוכי וטיפולי במסגרת החינוכית בבית החולים _____________, לרבות בניית תוכנית חינוכית אישית (תח״א) המותאמת לצורכי בננו/בתנו.

{{ח:סעיף*}}
{{ח:ת}} שם ההורה _______________, מס׳ זהות _________________, חתימה _________________
{{ח:ת}} שם ההורה _______________, מס׳ זהות _________________, חתימה _________________
{{ח:ת}} האישור תקף לתקופת האשפוז בלבד.

{{ח:סעיף*}}
{{ח:ת}} {{מוקטן|• אם התלמיד הוא בגיר – הטופס ייחתם בידיו (בטופס יוכנסו השינויים המחויבים).}}

{{ח:קטע2|תוספת 4|תוספת רביעית}}
{{ח:קטע4||{{ח:הערה|({{ח:פנימי|סעיף 14|תקנה 14(ב)}})}}}}
{{ח:קטע3|טופס|טופס הסכמה להעברת מידע חינוכי – בעבור ילד/ה במהלך תקופת האשפוז}}

{{ח:סעיף*}}
{{ח:ת}} {{לשמאל|תאריך: _________________}}

{{ח:סעיף*}}
{{ח:ת}} מחוז: ______________________ שם המסגרת החינוכית בבית החולים: ________________________

{{ח:סעיף*}}
{{ח:ת}} {{ממורכז|'''הסכמה להעברת מידע חינוכי'''}}

{{ח:סעיף*}}
{{ח:ת}} אנו, הורי התלמיד/ה _________________ מספר זהות _________________________ מסכימים כי הצוות החינוכי/הטיפולי במוסד החינוך שבו רשום/רשומה בננו/בתנו בקהילה יעביר מידע חינוכי על אודות המצב הלימודי של בננו/בתנו לצוות החינוכי/טיפולי במסגרת החינוכית בבית החולים, במהלך תקופת האשפוז בלבד; המידע יועבר אך ורק אם הוא נדרש לצורך גיבוש תוכנית חינוכית אישית; לעניין זה, ”מידע חינוכי“ – מידע חינוכי שעומד לרשות מוסד החינוך ביחס למצבו הלימודי הפרטני של ילדנו, ובכלל זה, חוות דעת של הצוות החינוכי.
{{ח:ת}} פרטי קשר עם המוסד החינוכי שבו רשום התלמיד:
{{ח:ת}} שם גן/בית הספר: _____________________ בעיר/יישוב: ___________________
{{ח:ת}} שם איש קשר: ___________________ תפקיד: ____________________ טלפון נייד: _________________
{{ח:ת}} אנו מאשרים לצוות החינוכי/טיפולי במסגרת החינוכית בבית החולים ליצור קשר עם איש/אשת הקשר במוסד החינוכי שבו לומד/ת בננו/בתנו בקהילה, לצורך קבלת מידע חינוכי הרלוונטי לבניית תוכנית חינוכית אישית מותאמת בעבורו/ה ולתאם מידע הקשור לשמירה על רצף חינוכי־חברתי וזכויות.

{{ח:סעיף*}}
{{ח:ת}} שם ההורה_________________, מס׳ זהות __________________, חתימה ________________
{{ח:ת}} שם ההורה_________________, מס׳ זהות __________________, חתימה ________________

{{ח:סעיף*}}
{{ח:ת}} {{מוקטן|• אם התלמיד הוא בגיר הטופס ייחתם בידיו (בטופס יוכנסו השינויים המחויבים).}}
{{ח:ת}} {{מוקטן|הבהרה: אין באי־הסכמת ההורים לאחד הסעיפים או כולם כדי לגרוע ממתן השירות החינוכי/טיפולי לתלמידים הזכאים לכך.}}

{{ח:חתימות|ט׳ בניסן התשפ״ה (7 באפריל 2025)}}
* '''יואב קיש'''
שר החינוך
{{ח:סוגר}}
{{ח:סוף}}
[[קטגוריה:בוט חוקים]]